РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 11

от заседание на Комисия ”Професионална квалификация и 
информационни технологии”,
проведено на   19.04.2017 г.

Днес,  19.04.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев 
                  ЧЛЕНОВЕ: Даниела Костова	          
                                                    Елка Атанасова 
Юлиана Колева 
        Галина Карагьозова 
        Мария Кузманова

На заседанието присъстваха експертните сътрудници към комисията: инж. Валери Михайлов – директор дирекция „ИТСС“, АВСС, Анелия Чомакова – гл. експерт дирекция „ИТСС“, АВСС.

1.ОТНОСНО: Писмо от „Абати” АД относно предоставяне на последни актуални софтуерни кодове /сорс код/ на информационната система за електронен избор на членове на Висшия съдебен съвет, подписани с времеви електронен печат във връзка с изискванията на чл. 51 от Правилата за провеждане на избори на членове на Висшия съдебен съвет от съдиите, прокурорите и следователите.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Констатира, че договор № 4766 от 03.04.2017 г. за надграждане на информационната система за избор на членове на Висшия съдебен съвет за отразяване вота на гласоподавател, който не гласува за никого от кандидатите, е изпълнен. 
1.2. Внася в Пленума на Висшия съдебен съвет следния проект на решение:

                                                                                                                  ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
РЕШИ:

1. Упълномощава представляващия ВСС да подпише приемо-предавателен протокол за приемане на изпълнението по договор № 4766 от 03.04.2017 г. за надграждане на информационната система за избор на членове на Висшия съдебен съвет за отразяване вота на гласоподавател, който не гласува за никого от кандидатите, съгласно чл. 1, ал. 3 от договора. 
2. Възлага на главния секретар на ВСС да приеме и съхранява последните актуални софтуерни кодове (сорс код) на информационната система за електронен избор на членове на Висшия съдебен съвет, за което да се подпише протокол за приемане. 

Предложението да се внесе за разглеждане в заседанието на Пленума на ВСС, което ще се проведе на 27.04.2017 г.

2.ОТНОСНО: Извлечение от заседание на Пленума на Висшия съдебен съвет по протокол № 12/06.04.2017 г. относно методология за извършване на наблюдение и проверки за функциониране на централизираната система за случайно разпределение на делата в съдилищата.

В изпълнение на решение на Пленума на ВСС по протокол № 12/06.04.2017 г., т. 31

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Да се изпратят писма до Българска академия на науките и Технически университет – София за определяне на представители - външни експерти, които да участват в работна група за извършване на техническа експертиза на програмния продукт разработен от „Смарт системс 2010” ЕООД, приложимостта и обхвата му, както и на защитата срещу външна намеса, след приемане на работата по договора от 31.01.2017 г., съгласно решение на КПКИТ по протокол № 10/05.04.2017 г., д. т. 8.
2.2. Във връзка с изготвяне на методология за извършване на наблюдение и проверки за функциониране на Централизираната система за случайно разпределение на делата в съдилищата да се изпрати писмо до Инспектората към ВСС за посочване на конкретните въпроси и проблеми, които  възникват в хода на извършване на проверките от страна на ИВСС за функциониране на ЦССРД в съдилищата. 
2.3. Съгласно решение на Пленума на ВСС по протокол № 12/06.04.2017 г., т. 31.3 относно изготвяне на методология за извършване на наблюдение и проверки за функциониране на Централизираната система за случайно разпределение на делата в съдилищата да се изпрати писмо до главния прокурор на Република България с молба за определяне на обхвата на проверките извършвани във връзка с функциониране на модула за случайно разпределение на преписките вграден в УИС на прокуратурата, както и  за наличието на методология при извършването им и изготвянето на периодичните доклади.

 3.ОТНОСНО: Извлечение от комисия „Бюджет и финанси” по протокол № 14/05.04.2017 г. във връзка с решение на КПКИТ по протокол № 9/29.03.2017 г. относно предложение от „Декстро груп” ООД за извънгаранционна поддръжка и актуализиране на филтъра на преносната среда.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. Сключването на договор за извънгаранционна поддръжка и актуализиране на преносната среда за интегриране на ведомствените информационни системи с ядрото на ЕИСПП, е целесъобразно. 
3.2. Изпраща предложението от Иван Кодинов – управител на „Декстро груп” ООД за извънгаранционна поддръжка на цена една минимална работна заплата на месец, за всички филтри на преносната среда, на комисия „Бюджет и финанси“ към Пленума на ВСС за корекция на бюджета на АС София с 3864 лв. (7 мес. х 460 х 1,2), по компетентност.

4.ОТНОСНО: Доклад от Юлиана Николова – младши експерт юрисконсулт, отдел „ЮОДВСС”, АВСС съгласно решение на КПКИТ по протокол № 10/05.04.2017 г., във връзка с провеждане на обучения на служители от СРС.

Съгласно решение на Пленума на ВСС по протокол № 1/12.01.2017 г., т. 18.4 и приложения доклад от Юлиана Стойнева – младши експерт – юрисконсулт, отдел „ЮОДКВСС“, дирекция „Правна“

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. Предлага на ръководството на СРС да бъдат сключени граждански договори с лекторите определени от районните и окръжните съдилища, с предмет „Обучение на служителите на Софийски районен съд  за работа с Автоматизираната система за управление на делата /АСУД/” и възнаграждение от 30 лв. за един астрономичен час, при съобразяване с разпоредбите на ЗОП.
4.2. Изпраща решението по т. 4.1 на и.ф. председателя на СРС.
4.3. Изпраща решението по т. 4.1 на комисия „Бюджет и финанси” към Пленума на ВСС, за сведение и по компетентност.

5.ОТНОСНО: Писмо от „Абати” АД относно провеждане на работна среща във връзка с изпълнение на договор за „Разработване и внедряване на единен портал за електронно правосъдие”.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Определя 15 май 2017 г., /понеделник/, от 11,00 часа за провеждане на работна среща с представители на „Абати” АД относно проблеми свързани с достъпа и липса на данни в системата за достъп до съдебни дела, която е част от единния портал за електронно правосъдие.
5.2. Да се изпрати писмо до управителя на „Абати” АД с молба да бъдат конкретизирани и систематизирани в табличен вид съществуващите проблеми, които ще бъдат дискутирани на работната среща, в срок до 13 май 2017 г.
5.3. Да се изпратят писма до всички съдилища в страната с молба в срок до 13 май 2017 г. да бъдат изпратени на електронен адрес it@vss.justice.bg съществуващите проблеми свързани с достъпа и липса на данни в системата за достъп до съдебни дела, която е част от единния портал за електронно правосъдие, които ще бъдат систематизирани в табличен вид и обсъдени на работната среща.

6.ОТНОСНО: Писмо от Димитър Тончев – главен секретар на ВСС с приложен доклад от Съвета за координиране действията на органите на съдебната власт по участие в международни проекти и програми към ВСС /неподписан/, създаден с решение на ВСС по т. 69 от протокол № 38/02.07.2015 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

 6.1. НЕ ПРЕДЛАГА мярка или дейност, за която да бъде подготвена заявка с искане за техническа подкрепа по Програмата за структурни реформи /ППСР/.
6.2. Изпраща решението на Димитър Тончев – главен секретар на ВСС.

7.ОТНОСНО: Извлечение от заседание на Съдийската колегия на ВСС по протокол № 14/04.04.2017 г. относно проект на решение за обобщени предложения от Националната съдебна мрежа за международно сътрудничество по наказателни дела в Република България /НСММСНДРБ/, свързани с дейността на Мрежата. 

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

7.1. Изпраща писмо на Ангелина Лазарова – национално лице за контакт на НСММСНДРБ със становище, че разделът на НСММСНДРБ в сайта на Висшия съдебен съвет е правилно обособен, съобразно дейността на Мрежата в раздел „Международно сътрудничество” и подраздел „Международни организации”, като същия е достатъчно достъпен. Изразява несъгласие относно поставяне на сектор „Национални съдебни мрежи за международно сътрудничество”  в стартовата страница на сайта на ВСС.

8.ОТНОСНО: Покана от Министерство на правосъдието за участие в среща на тема „Електронно правосъдие” с представител на ГД ”Правосъдие” на Европейската комисия, която ще се проведе на 21.04.2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

8.1. Определя Елка Атанасова – член на ВСС и експерт от дирекция „ИТСС” за участие в среща на тема „Електронно правосъдие” с представител на ГД ”Правосъдие” на Европейската комисия, която ще се проведе на 21.04.2017 г. в сградата на Министерство на правосъдието.

9.ОТНОСНО: Писмо от заместник-министър на транспорта, информационните технологии и съобщенията относно стартиране регистрацията на интернет домейна в домейн.бг.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

9.1. Приема за сведение писмото от заместник-министър на транспорта, информационните технологии и съобщенията относно стартиране регистрацията на интернет домейна в домейн.бг.

10.ОТНОСНО: Наредба № 4 от 16 март 2017 г. за воденето, съхраняването и достъпа до регистъра на актовете на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

10.1. Възлага на експертите на  дирекция ИТСС да конкретизират запитванията от съдилищата относно необходимостта на ЕКЛИ номер за всеки акт след влизане в сила на Наредба № 4 от 16 март 2017 г. за воденето, съхраняването и достъпа до регистъра на актовете на съдилищата.
 10.2. Конкретизираните въпроси и получени от съдилищата запитвания да се изпращат на работната група създадена с решение на Пленума на ВСС по протокол № 27/07.07.2016 г. за изготвяне на Проект на Наредба  за воденето, съхраняването и достъпа до регистъра на актовете на съдилищата по чл. 360 „т" от ЗСВ и на Проект на Наредба по чл. 360 „е" от ЗСВ. 

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ